Prisiminimai apie žmogžudystę

**Prisiminimai apie žmogžudystę** () – 2003 m. Pietų Korėjos kriminalinis trileris, kurio scenarijaus autorius ir režisierius yra Bong Joon-ho. Filmas paremtas tikra istorija apie pirmąsias patvirtintas Korėjos serijines žmogžudystes, kurios buvo įvykdytos 1986–1991 m. Hvasonge, Kiongi provincijoje. Song Kang-ho ir Kim Sang-kyung vaidina detektyvus Park ir Seo, bandančius išsiaiškinti nusikaltimus.

Tai buvo antrasis Bong Joon-ho režisuotas pilnametražinis filmas po 2000 m. debiutinio filmo „Lojantys šunys niekada nekanda“. Scenarijų Bong ir Shim Sung-bo adaptavo pagal Kim Kwang-rim 1996 m. teatro pjesę „Ateik pas mane“ ta pačia tema. Filmas pelnė kritikų pripažinimą už toną, kinematografiją, montažą, muziką, Song vaidybą, Bong režisūrą ir scenarijų. Filmas pelnė trisdešimt apdovanojimų ir nominacijų ir daugelio buvo laikomas vienu geriausių visų laikų sukurtų Pietų Korėjos filmų.

## Siužetas
1986 m. Kiongi provincija. Randamas žiauriai išprievartautos ir nužudytos jaunos moters kūnas. Po dviejų mėnesių panašiomis aplinkybėmis prasideda išžaginimų ir žmogžudysčių serija. Tokių nusikaltimų niekada nemačiusioje šalyje vis garsiau šnabždamasi apie serijinį žudiką.

Šioje vietovėje įkuriama speciali operatyvinė grupė, prie dviejų vietinių detektyvų Park Doo-Man ir Jo Young-Goo prisijungia detektyvas iš Seulo, kuris paprašė būti paskirtas šiai bylai, Seo Tae-Yoon. Park įkūnija policininką, kuris vadovaujasi instinktais ir kumščiais, kruvinai reikalaudamas prisipažinti kiekvieną smulkų apylinkės sukčių. Seo, priešingai, gilinasi į byla su susijusiais įrodomaisias dokumentais, ir neišvengiamai dėl stilių priešpriešos kyla įtempta konkurencija.

Iš to, kad įvykio vietoje niekada nerandama nė vieno plauko, Parkas imasi ieškoti rajono šventyklose ir viešosiose pirtyse žmonių, sergančių folikuline liga, o Seo įrodymuose randa raudonai apsirengusių moterų lietingą dieną kaip aukos profilį. Lietingą dieną detektyvai paspendžia spąstus, kad užkirstų kelią dar vienai žmogžudystei. Tačiau kitą dieną randama dar viena nužudyta moteris - su skėčiu, įsmeigtu į gaktą. Prie žmogžudžio pagavimo neartėjama ir tai detektyvus varo į dar didesnę neviltį.

## Vaidmenys

* Song Kang-ho – *Park Doo-man*,
* Kim Sang-kyung – *Seo Tae-yoon*,
* Kim Roi-ha – *Cho Yong-koo*,
* Song Jae-ho – *Shin Dong-chul*,
* Byun Hee-bong – *Koo Hee-bong*,
* Go Seo-hee – *Kwon Kwi-ok*,
* Ryu Tae-Ho – *Jo Byeong-Sun*,
* Park No-shik – *Baek Kwang-ho*,
* Jeon Mi-seon – *Park Hyeon-gyu*,
* Yeom Hye-ran – *Kwok Seol-yung*.

## Apdovanojimai

**2003 m. [[Chunsa kino meno apdovanojimai]]**

* Geriausias filmas
* Geriausias režisierius – Bong Joon-ho
* Geriausias aktorius – Song Kang-ho
* Geriausias antraplanis aktorius – Park No-shik
* Geriausias scenarijus – Bong Joon-ho, Shim Sung-bo
* Geriausia kinematografija – Kim Hyung-koo
* Geriausias montažas – Kim Sun-min

**2003 m. [[Busano kino kritikų apdovanojimai]]**

* Geriausias režisierius – Bong Joon-ho
* Geriausias antraplanis aktorius – Park No-shik

**2003 m. [[Grand Bell apdovanojimai]]**

* Geriausias filmas
* Geriausias režisierius – Bong Joon-ho
* Geriausias aktorius – Song Kang-ho

**2003 m. [[Tokijo tarptautinis kino festivalis]]**

* Geriausias azijiečių filmas

**2003 m. [[Mėlynojo drakono kino apdovanojimai]]**

* Geriausia kinematografija – Kim Hyung-koo

**2003 m. [[Korėjos kino apdovanojimai]]**

* Geriausias filmas
* Geriausias režisierius – Bong Joon-ho
* Geriausias aktorius – Song Kang-ho
* Geriausias scenarijus – Bong Joon-ho, Shim Sung-bo
* Geriausia kinematografija – Kim Hyung-koo
* Geriausias montažas – Kim Sun-min

**2003 m. [[Režisieriaus režisūros apdovanojimai]]**

* Geriausias režisierius – Bong Joon-ho
* Geriausias aktorius – Song Kang-ho
* Geriausias prodiuseris – Cha Seung-jae

**2004 m. [[Turino kino festivalis]]**

* Geriausias scenarijus – Bong Joon-ho, Shim Sung-bo

**2004 m. [[Konjako kriminalinių filmų festivalis]]**

* Pirmasis apdovanojimas
* Pagrindinis apdovanojimas

## Išnašos